BAR M1918

Ar pennad-mañ zo diwar-benn ar fuzuilh-vindrailher BAR. Evit an arm-chase, gwelet Browning BAR.
   KinnigBroDoareFuzuilh ha fuzuilh-vindrailher aotomatekMont en-droTennata dre amprest gazoù, pistonMunisionoù.30-06 Springfield (stumm orin)ProduerienColt's Patent Firearms Manufacturing Company, Winchester Repeating Arms Company, Marlin-Rockwell Corporation, New England Small Arms Company, Royal McBee Typewriter Company, IBM, Carl Gustafs Stads Gevärsfaktori, Państwowa Fabryka Karabinów, FN HerstalMare implij1918 – 1973 (en arme stadunanat)Perzhioù teknikel
(stumm M1918)Mas (hep kartouchenn)7,26 kgHirder1.194 mmHirder ar c'hanol610 mmHed-tenn pleustrek550 mTizh mont e-maez ar boledoù853 m/sLusk-tennañ550 t/mnEndalc'hKarger fiñv 20 kartouchennLezennRummad e Bro-C'hallB

Ar BAR M1918, pe Browning Automatic Rifle Model 1918, zo ur fuzuilh-vindrailher aotomatek stadunanat ijinet e 1916 ha 1917 gant John M. Browning evit ezhommoù an US Army. Implijet eo bet gant ar soudarded stadunanat ha gant broioù all betek ar bloavezhioù 1950 NcNAB Chris, Armes à feu Encyclopédie visuelle, L'imprévu, 2022, p. 247.

 Istor hag implij 
kleiz|thumb|Val Browning, mab da John Browning, gantañ ur skouerenn eus ar BAR M1918. Luc'hskeudenn tapet war an talbenn e Frañs d'an 19 a viz C'hwevrer 1918.
Abaoe 1910 e laboure John Browning war an arm a oa o vont da vezañ ar BAR M1918. Nebeud a interest a oa bet diskouezet gant an arme stadunanat betek ar Brezel-bed Kentañ MILLER David, The History of Browning Firearms, The Lyons Press, 2006. E miz Ebrel 1917 e tisklêrias ar vro ar brezel d'an Impalaeriezh Alaman. Da gentañ e voe pourveziet ar soudarded amerikan gant fuzuilhoù-mindrailher gall Chauchat, met divizet e voe reiñ dezhe armoù savet er Stadoù-Unanet tamm-ha-tamm. Ar BAR a voe dibabet er memes bloavezh.

Implijet e voe da gentañ evel ur fuzuilh aotomatek, met he fouez uhel (ouzhpenn seizh kilo) a lakae anezhi da vezañ diaes da zougen ha da implijout e-pad pell. Adalek 1924 e voe ouzhpennet un daoubez da adstummoù ar BAR hag e teuas da vezañ ur fuzuilh-vindrailher. Implijet e voe gant an arme stadunanat betek brezel Korea er bloavezhioù 1950. Gant fuzuilhoù BAR e voe pourveziet nerzhioù ar Su e-pad Brezel Viêt Nam.

 Stummoù 
 BAR M1918 : stumm kentañ, implijet gant an American Expeditionnary Forces e 1918 en Europa ;
 BAR M1922 : stumm implijet etre 1924 ha 1940, dezhañ un daoubez ha kemmoù all ;
 BAR M1918A1 : kempenn ar stumm M1918 evit degemer nevesadennoù evel an daoubez ;
 BAR M1918A2 : stumm produet ar muiañ en istor. An embregerezh IBM hag ar bodad embregerezhioù New England Small Arms Company a broduas anezhañ etre 1940 ha 1945 hag implijet e voe e-leizh da vare an Eil Brezel-bed. Pep kevrenn emgann stadunanat (12 soudard) a oa pourveziet gant ur BAR e fin ar brezel.

 Er sevenadur 
Ar BAR M1918 a c'haller gwelet pe implijout e meur a c'hoari video, en o zouez reoù ar rummadoù Call of Duty, Medal of Honor pe Battlefield.

 Daveennoù 

Rummad:Fuzuilhoù-mindrailher
Rummad:Fuzuilhoù
Rummad:Armoù SUA
Rummad:Armoù ar Brezel-bed Kentañ
Rummad:Armoù an Eil Brezel-bed
Rummad:Armoù Brezel Korea
Rummad:Armoù Brezel Vietnam